Muidugi, ega Töötukassa saagi väljastada arveloleku lõpetamise kohta detailseid andmeid nädalate lõikes - viiteaeg on märkimisväärne ja informatsioon ei pruugi olla täpne. Nimelt tugineb registreeritud töötuna arveloleku lõppemise põhjuste jaotus eelkõige töölemineku osas töötu enda ütlusele. Ehk näiteks  esialgses statistikas võib töötu arvelt maha minna selle tõttu, et ta pole määratud tähtajal ilmunud töötukassasse vastuvõtule, siis tegelikult annab ta mõne aja möödudes teada, et ta tegelikult on leidnud töö. Ka Maksu- ja Tolliametiga andmete võrdlusel esineb oluline viitaeg, enne kui on näha inimese töötulu laekumine, et kindlaks teha, kas inimene läks tööle. Seega esialgses väljavõttes töötu arveloleku lõpu põhjuste kohta on alati hõivesse sisenemiste osakaal tunduvalt madalam, kui hiljem (kuu või isegi  rohkem) korrigeeritud väljavõttes. Samuti on hilisemas väljavõttes arveloleku lõpetamiste arv üldse oluliselt suurem (ehk see, et inimene tööle läks võib välja tulla ka enne, kui ta mitteilmumise pärast oleks arvelt maha läinud, kuid ometi jääda eelmisesse kuusse. Arvelt maha võetakse siis ta ikka selle kuupäevaga, kui hõivesse sisenemine toimus).